# Eesti Anestesioloogide Seltsi koolitustoetus

Vastavalt Eesti Anestesioloogide Seltsi juhatuse otsusele kuulutab selts taotlusvooru koolitustoetustele 2023. aastal. Koolitustoetuse suurus on 1000 eurot.

## Koolitustoetuse taotlemise reglement

1. Toetuse taotleja peab olema Eesti Anestesioloogide Seltsi liige. EAS juhatuse liikmed toetust taotleda ei saa. Koolitustoetust saab taotleda üks kord kolme aasta jooksul.

2. Vähemalt üks toetus on mõeldud anestesioloogia-intensiivravi residentidele, taotluse esitanud residendid peavad olema Eesti Anestesioloogide Seltsi liikmed. Kui residentide poolt taotlusi ei esitata, väljastatakse koolitustoetus teistele EAS liikmetele.

3. Toetuse taotlemiseks tuleb esitada EAS juhatusele vastav taotlus järgmiste andmetega:

1. taotleja isikukood, töö- ja ametikoht, akadeemiline positsioon, aadress, e-mail;
2. lähetuse koht, aeg ja eesmärk;
3. ettekanne või muu tegevus kongressil (märkida, kui seda ei ole);
4. esialgne kuluarvestus (sõidukulu, majutus, osavõtumaks);
5. teised finantseerimisallikad;
6. kolme viimase aasta jooksul saadud EAS koolitustoetus või selle puudumine;

4. Taotluste esitamise tähtaeg on 26.jaanuar 2023.a., kell 12:00.

5. Taotlused palun saata elektronpostiga EAS juhatuse sekretärile dr. Veronika Reinhard’ile (veronika.reinhard@kliinikum.ee).

6. Koolitustoetuse saaja otsustab EAS-i juhatus. Laureaatide nimed antakse teada EAS-i talveseminaril Pühajärvel ja avaldatakse Seltsi kodulehel. Koolitustoetuse saaja kohustub esitama EAS juhatusele originaalarved (sõidu-, majutus- ja/või osavõtukulud) ning panga maksekorraldused. Tasustatakse vaid kuludokumentidega näidatud kulud. Toitlustamise arveid ei tasuta.

7. Koolitustoetust saab kasutada järgnevalt:

1. 330 eurot sõidu ja/või majutuskuludeks, millelt tasub tulumaksu EAS.
2. 670 eurot koolituse osavõtumaksuks, mis on tulumaksuvaba. Kui osavõtumaks on vähem kui 670 eurot, võib ülejäänud rahaga katta samuti sõitu ja/või majutust, kuid sellelt arvatakse maha tulumaks koolitustoetuse saanu arvelt.

8. Eraldatud toetus makstakse tagantjärele ja mitte hiljem kui 3 kuu jooksul peale koolitust. Toetuse saaja esitab koos originaalarvetega lühiülevaate koolitusest millel osales ja see avaldatakse EAS kodulehel ning teeb taotluse saanuna 5-10 min esitluse järgmisel Pühajärve koosolekul.

06. jaanuar 2023. a.

Eesti Anestesioloogide Seltsi juhatus